Medie: Magisk ryger på bænken i North

Så skulle den første store udskiftning efter PGL Major i Krakow være på plads, da mediet Flickshot mener at vide, at Magisk er færdig hos North.

PGL Major i Krakow er kun lige overstået, men allerede nu ser det ud til, at den første udskiftning sker, da North smider Magisk på bænken. Det skriver det franske medie Flickshot.fr, som traditionelt er meget velinformerede.

Det kommer efter Norths ellers godkendte præstation til PGL Major Krakow, da de opnåede status som Legends ved at få en delt 5.-8. plads. I kvartfinalen mødte danskerne Virtus.pro, og her var de slet ikke stærke nok.

LÆS OGSÅ Dignitas henter Magiskb0Y

Magisk blev en del af dignitas for lidt over et år siden, da han havde imponeret for ex-SK. Efterfølgende gik det rigtig godt for holdet, og i efteråret kulminerede den opadgående kurve, da de vandt EPICENTER: Moscow foran blandt andre Virtus.pro, SK Gaming og NaVi.

Magisk fulgte med holdet, da de skiftede til North i starten af 2017, og siden da har de ikke levet op til niveauet fra EPICENTER-triumfen, og nu ser det altså ud som om, at han er fortid på holdet.

LÆS OGSÅ Tillykke! Dignitas vinder finalen over Virtus.pro

Han blev ellers regnet som en af de kommende stjerner i Danmark, dengang han slog igennem, men han har haft problemer med at finde formen i 2017, hvor hans stats er dykket gennem hele året.

North har dog endnu ikke bekræftet noget, så vi må væbne os med tålmodighed, indtil organisationen tager bladet for munden, men hvis Flickshots kilder er korrekte, kommer North til at se således ud snart:

MSL

cajunb

aizy

k0nfig

ruggah (Coach)

(Coach) Magisk (Bænket)

Hvem der skal erstatte Magisk er endnu uvist, men valde går rundt og er kontraktløs, mens flere af deres akademispillere har vist rigtig flotte takter det sidste stykke tid, så der er rigeligt med muligheder.